CELEX: 22020A0708(01)
Language: ro
Date: 2020-06-25 00:00:00
Title: Acord sub forma unui schimb de scrisori între Uniunea Europeană și Republica Centrafricană privind statutul misiunii de consiliere PSAC a Uniunii Europene în Republica Centrafricană (EUAM RCA)

8.7.2020   
            
            
               RO
            
            
               Jurnalul Oficial al Uniunii Europene
            
            
               L 219/3
            
         
      TRADUCERE
      ACORD
      sub forma unui schimb de scrisori între Uniunea Europeană și Republica Centrafricană privind statutul misiunii de consiliere PSAC a Uniunii Europene în Republica Centrafricană (EUAM RCA)
      A.   Scrisoare din partea Uniunii Europene
      
      Bruxelles, 27 mai 2020
      Excelenței Sale, domnul profesor Faustin-Archange TOUADERA
      Președintele Republicii Centrafricane
      Domnule Președinte,
      Prin scrisoarea dumneavoastră din 18 decembrie 2019 ați avut amabilitatea de a vă da acordul pentru desfășurarea misiunii de consiliere a Uniunii Europene în Republica Centrafricană (EUAM RCA), constituită prin Decizia (PESC) 2019/2110 din 9 decembrie 2019 a Consiliului Uniunii Europene. În prezent, prin intermediul unui acord internațional între țara dumneavoastră și Uniunea Europeană, ar trebui să se stabilească statutul EUAM RCA și al membrilor personalului acesteia.
      Prin aceeași scrisoare, ați avut de asemenea amabilitatea de a acorda EUAM RCA, în mod unilateral, privilegiile și imunitățile care au fost acordate, în cadrul operației EUFOR Tchad/RCA, forței Uniunii Europene și personalului acesteia prin intermediul acordului internațional încheiat între Uniunea Europeană și Republica Centrafricană la 16 aprilie 2008.
      Conform dorinței dumneavoastră și astfel cum am convenit în cazul EUFOR RCA, al EUMAM RCA și al EUTM RCA, vă propunem ca dispozițiile acordului menționat, luate în ansamblu (articolele 1-19), să devină aplicabile și în ceea ce privește EUAM RCA, convenindu-se că:
      
                  —
               
               
                  fiecare trimitere la EUFOR în articolele menționate anterior va fi interpretată ca trimitere la EUAM RCA;
               
            
                  —
               
               
                  fiecare trimitere la comandantul forței Uniunii Europene va fi interpretată ca trimitere la șeful misiunii EUAM RCA;
               
            
                  —
               
               
                  mijloacele de transport menționate la articolul 1 alineatul (3) litera (a), la articolul 3 alineatul (2) și la articolul 4 alineatul (3) vor fi interpretate ca incluzând atât mijloacele de transport aflate în proprietatea contingentelor naționale care alcătuiesc EUAM RCA, cât și mijloacele deținute, închiriate sau navlosite de EUAM RCA;
               
            
                  —
               
               
                  trimiterea la Rezoluția 1778 (2007) a Consiliului de Securitate al Organizației Națiunilor Unite din 25 septembrie 2007 de la articolul 1 alineatul (3) litera (b) se interpretează ca trimitere la schimbul nostru de scrisori din 17 și 18 decembrie 2019, precum și la Decizia (PESC) 2019/2110 a Consiliului Uniunii Europene din 9 decembrie 2019 privind constituirea EUAM RCA.
               
            În plus, dacă sunteți de acord, se vor aplica următoarele dispoziții:
      
                  —
               
               
                  Republica Centrafricană, în limita mijloacelor sale, va asigura securitatea EUAM RCA și a personalului acesteia;
               
            
                  —
               
               
                  în acest scop, Republica Centrafricană va lua măsurile necesare pentru a asigura protecția și securitatea EUAM RCA și a personalului acesteia. Orice dispoziție specifică propusă de statul‐gazdă se va stabili de comun acord cu șeful de misiune înainte de a fi pusă în aplicare. Republica Centrafricană va permite desfășurarea activităților legate de evacuarea, din motive medicale, a membrilor personalului EUAM RCA și va contribui, cu titlu gratuit, la acestea. Dacă este necesar, se vor încheia înțelegeri suplimentare cu privire la aceste aspecte;
               
            
                  —
               
               
                  personalul EUAM RCA are dreptul de a purta armament ușor și muniții, sub rezerva autorizării de către șeful de misiune;
               
            
                  —
               
               
                  în acest context, EUAM RCA este autorizată să ia, pe teritoriul Republicii Centrafricane, măsurile necesare, inclusiv recurgerea la forța necesară și proporțională în vederea asigurării protecției personalului EUAM RCA, a protecției clădirilor sale, mijloacelor sale de transport și bunurilor sale împotriva unor acte care ar putea pune în pericol viața membrilor personalului EUAM RCA sau le-ar putea cauza vătămări corporale și, dacă este cazul, în vederea protejării în același timp a altor persoane care se confruntă cu același pericol în proximitatea imediată a misiunii, împotriva unor acte care ar putea pune în pericol viața acestor persoane sau le-ar putea cauza vătămări corporale grave;
               
            
                  —
               
               
                  lista membrilor personalului EUAM RCA autorizați de către șeful de misiune să poarte și să transporte arme și muniții se va comunica autorităților competente din Republica Centrafricană. Această comunicare are un caracter pur declarativ. Autoritățile competente din Republica Centrafricană vor furniza un permis de transport și de port-armă respectivilor membri ai personalului EUAM RCA.
               
            V-am fi recunoscători dacă ați binevoi să ne informați dacă sunteți de acord cu aceste propuneri. În cazul unui răspuns pozitiv din partea dumneavoastră, această scrisoare și răspunsul dumneavoastră vor constitui împreună un acord internațional cu forță juridică obligatorie între Republica Centrafricană și Uniunea Europeană cu privire la statutul EUAM RCA, care va intra în vigoare la data primirii scrisorii dumneavoastră de răspuns.
      Vă rugăm să acceptați, Domnule Președinte, expresia înaltei noastre considerații.
      Pentru Uniunea Europeană
      
         
      B.   Scrisoare din partea Republicii Centrafricane
      
      Bangui, 25 iunie 2020
      Domnului Josep BORRELL FONTELLES
      Înaltul Reprezentant al Uniunii Europene
      pentru afaceri externe și politica de securitate
      Stimate Înalt Reprezentant,
      Vă mulțumim pentru scrisoarea dumneavoastră din 27 mai 2020 privind EUAM RCA, care are următorul conținut:
      „Prin scrisoarea dumneavoastră din 18 decembrie 2019 ați avut amabilitatea de a vă da acordul pentru desfășurarea misiunii de consiliere a Uniunii Europene în Republica Centrafricană (EUAM RCA), constituită prin Decizia (PESC) 2019/2110 din 9 decembrie 2019 a Consiliului Uniunii Europene. În prezent, prin intermediul unui acord internațional între țara dumneavoastră și Uniunea Europeană, ar trebui să se stabilească statutul EUAM RCA și al membrilor personalului acesteia.
      Prin aceeași scrisoare, ați avut de asemenea amabilitatea de a acorda EUAM RCA, în mod unilateral, privilegiile și imunitățile care au fost acordate, în cadrul operației EUFOR Tchad/RCA, forței Uniunii Europene și personalului acesteia prin intermediul acordului internațional încheiat între Uniunea Europeană și Republica Centrafricană la 16 aprilie 2008.
      Conform dorinței dumneavoastră și astfel cum am convenit în cazul EUFOR RCA, al EUMAM RCA și al EUTM RCA, vă propunem ca dispozițiile acordului menționat, luate în ansamblu (articolele 1-19), să devină aplicabile și în ceea ce privește EUAM RCA, convenindu-se că:
      
                  —
               
               
                  fiecare trimitere la EUFOR în articolele menționate anterior va fi interpretată ca trimitere la EUAM RCA;
               
            
                  —
               
               
                  fiecare trimitere la comandantul forței Uniunii Europene va fi interpretată ca trimitere la șeful misiunii EUAM RCA;
               
            
                  —
               
               
                  mijloacele de transport menționate la articolul 1 alineatul (3) litera (a), la articolul 3 alineatul (2) și la articolul 4 alineatul (3) vor fi interpretate ca incluzând atât mijloacele de transport aflate în proprietatea contingentelor naționale care alcătuiesc EUAM RCA, cât și mijloacele deținute, închiriate sau navlosite de EUAM RCA;
               
            
                  —
               
               
                  trimiterea la Rezoluția 1778 (2007) a Consiliului de Securitate al Organizației Națiunilor Unite din 25 septembrie 2007 de la articolul 1 alineatul (3) litera (b) se interpretează ca trimitere la schimbul nostru de scrisori din 17 și 18 decembrie 2019, precum și la Decizia (PESC) 2019/2110 a Consiliului Uniunii Europene din 9 decembrie 2019 privind constituirea EUAM RCA.
               
            În plus, dacă sunteți de acord, se vor aplica următoarele dispoziții:
      
                  —
               
               
                  Republica Centrafricană, în limita mijloacelor sale, va asigura securitatea EUAM RCA și a personalului acesteia;
               
            
                  —
               
               
                  în acest scop, Republica Centrafricană va lua măsurile necesare pentru a asigura protecția și securitatea EUAM RCA și a personalului acesteia. Orice dispoziție specifică propusă de statul-gazdă se va stabili de comun acord cu șeful de misiune înainte de a fi pusă în aplicare. Republica Centrafricană va permite desfășurarea activităților legate de evacuarea, din motive medicale, a membrilor personalului EUAM RCA și va contribui, cu titlu gratuit, la acestea. Dacă este necesar, se vor încheia înțelegeri suplimentare cu privire la aceste aspecte;
               
            
                  —
               
               
                  personalul EUAM RCA are dreptul de a purta armament ușor și muniții, sub rezerva autorizării de către șeful de misiune;
               
            
                  —
               
               
                  în acest context, EUAM RCA este autorizată să ia, pe teritoriul Republicii Centrafricane, măsurile necesare, inclusiv recurgerea la forța necesară și proporțională în vederea asigurării protecției personalului EUAM RCA, a protecției clădirilor sale, mijloacelor sale de transport și bunurilor sale împotriva unor acte care ar putea pune în pericol viața membrilor personalului EUAM RCA sau le-ar putea cauza vătămări corporale și, dacă este cazul, în vederea protejării în același timp a altor persoane care se confruntă cu același pericol în proximitatea imediată a misiunii, împotriva unor acte care ar putea pune în pericol viața acestor persoane sau le-ar putea cauza vătămări corporale grave;
               
            
                  —
               
               
                  lista membrilor personalului EUAM RCA autorizați de către șeful de misiune să poarte și să transporte arme și muniții se va comunica autorităților competente din Republica Centrafricană. Această comunicare are un caracter pur declarativ. Autoritățile competente din Republica Centrafricană vor furniza un permis de transport și de port-armă respectivilor membri ai personalului EUAM RCA.
               
            V-am fi recunoscători dacă ați binevoi să ne informați dacă sunteți de acord cu aceste propuneri. În cazul unui răspuns pozitiv din partea dumneavoastră, această scrisoare și răspunsul dumneavoastră vor constitui împreună un acord internațional cu forță juridică obligatorie între Republica Centrafricană și Uniunea Europeană cu privire la statutul EUAM RCA, care va intra în vigoare la data primirii scrisorii dumneavoastră de răspuns.”
      Avem onoarea de a vă informa că suntem de acord cu termenii scrisorii dumneavoastră.
      Vă rugăm să acceptați, Stimate Înalt Reprezentant, expresia înaltei noastre considerații.
      Pentru Republica Centrafricană